સાવનની સમસ્યાને ડિટેલમાં સાંભળ્યા પછી તેનું નિદાન બોર્ડરલાઇન પર્સનાલિટી ડિસઓર્ડરના દર્દી તરીકે થયું. આમાં દર્દી મોટે ભાગે પોતાની જાતને ક્રાઇસીસમાં જ અનુભવે છે. આવા દર્દીઓનું વર્તન અનપ્રિડીક્ટેબલ હોય છે. તેમના લોકો સાથેના સંબંધોમાં સતત ઘર્ષણ થયા કરે છે. પોતાની નજીકના લોકો પ્રત્યે એક તરફ ખૂબ નિકટતા અને પરાધિનતા હોય પણ બાજી બગડે ત્યારે એ જ લોકો તેના ભયંકર તેના વિરોધી થઇ જાય. કાં તો ઝીરો અથવા હંડ્રેડ પરસેન્ટ સંબંધ. તેઓ એકલા રહી શકે નહીં. ક્યારેક જાતને નુકસાન કરી બેસે. કોઇક અજાણ્યા ખાલીપણાથી ભરપૂર એકલતા અનુભવતા હોય..